कार्रवाई से पहले पुलिस ने दी प्रदूषण रोकने की जानकारी
भिलाई|यातायात पुलिस ने वायु प्रदूषण फैलाने वाले वाहनों के खिलाफ मुहिम छेड़ने की पूरी तैयारी कर ली है। इसी तारतम्य में गुरुवार को दुर्ग भिलाई के प्रमुख चौराहों में यातायात पुलिस ने वाहन चालकों को समझाइश देने का काम किया।
एडिशनल एसपी ट्रैफिक केबी सिंह ने बताया जा रहा कि दुर्ग में 12 प्रदूषण केंद्र खुल चुके हैं। चालक वहां जाकर अपने वाहनों की जांच करा सकते हैं। जिसके बाद मिलने वाले वाहन के प्रदूषण मुक्त प्रमाण पत्र चालक अपने वाहन में प्रदर्शित करे। गुरुवार को बताया गया कि फिलहाल उन्हें समझाइश दी जा रही है। इसके बाद भी नहीं माने तो प्रदूषण फैलाने वाले वाहन मिलने पर वाहन मालिकों पर कार्रवाई होगी।
नाबालिग चालकों पर कार्रवाई जारी: अतिरिक्त पुलिस अधीक्षक (यातायात) केबी सिंह ने बताया कि अधिकारियों के साथ अलग-अलग 3 पार्टी बनाकर नेहरू नगर तथा अन्य स्कूलों में भेजकर ऐसे नाबालिग बच्चे दो पहिया वाहनों का इस्तेमाल करते 12 छात्रों के वाहनों को यातायात पुलिस द्वारा जब्त किया गया।
hin_Deva hin_Deva hin_Deva hin_Deva